Ordonanta de urgenta nr. 69 din 13 Septembrie 2006

pentru modificarea si completarea Legii nr. 19/2000 privind sistemul public de pensii si alte drepturi de asigurari sociale

Publicata in Monitorul oficial 788 din 18 Septembrie 2006. 

Reformarea sistemului public de pensii, obiectiv cuprins in cap. 7 "Politica de protectie sociala" din Programul de guvernare 2005-2008, necesita adoptarea de masuri imediate pentru intarirea capacitatii institutionale si de conducere a sistemului public de pensii, reglementat de Legea nr. 19/2000 privind sistemul public de pensii si alte drepturi de asigurari sociale, cu modificarile si completarile ulterioare, prin crearea autonomiei decizionale si de conducere a Casei Nationale de Pensii si Alte Drepturi de Asigurari Sociale (CNPAS). 
Pentru indeplinirea acestui obiectiv se preconizeaza masura ca functia de presedinte al Consiliului de administratie al CNPAS sa fie ocupata de presedintele CNPAS, eliminandu-se posibilitatea ca acesta sa detina si functia de secretar de stat in cadrul Ministerului Muncii, Solidaritatii Sociale si Familiei. 
In considerarea faptului ca neadoptarea in regim de urgenta a acestei masuri ar conduce la imposibilitatea realizarii sarcinii stabilite de Guvern privind reducerea numarului de secretari de stat din ministere, 
avand in vedere imposibilitatea incasarii pensiilor, incepand cu luna septembrie 2006, de catre circa 300.000 pensionari, in conturile deschise la Societatea Comerciala "Banc Post" - S.A., ca urmare a rezilierii unilaterale de catre banca a Conventiei referitoare la plata acestor drepturi, situatie ce genereaza un impact negativ deosebit, financiar si social, in randul unui numar mare de pensionari, 
in scopul asigurarii cadrului concurential privind diversificarea modalitatilor de plata a pensiilor, cu respectarea reglementarilor din Legea concurentei nr. 21/1996, republicata, reglementari conforme cu art. 49 si cu art. 81-82 din Tratatul de instituire a Comunitatii Europene, precum si cu Regulamentul CEE nr. 1/2003, 
avand in vedere si necesitatea realizarii transferului pensiilor in alte tari, in aplicarea Regulamentului Consiliului 71/1408/CEE din 14 iunie 1971 referitor la aplicarea regimurilor de securitate sociala salariatilor, lucratorilor independenti si membrilor familiilor acestora care se deplaseaza in interiorul Comunitatii, precum si a obligatiilor asumate de Romania, in calitate de viitor stat membru al Uniunii Europene, 
luand in considerare ca situatiile expuse mai sus constituie situatii extraordinare, ce vizeaza elemente de interes public, se impune adoptarea de masuri imediate pentru instituirea cadrului legal necesar solutionarii acestora. 
In temeiul art. 115 alin. (4) din Constitutia Romaniei, republicata, 

Guvernul Romaniei adopta prezenta ordonanta de urgenta. 

ART. I 
Legea nr. 19/2000 privind sistemul public de pensii si alte drepturi de asigurari sociale, publicata in Monitorul Oficial al Romaniei, Partea I, nr. 140 din 1 aprilie 2000, cu modificarile si completarile ulterioare, se modifica si se completeaza dupa cum urmeaza: 
1. Articolul 90 va avea urmatorul cuprins: 
"Art. 90. - (1) Plata pensiei se face lunar. 
(2) Pensia se plateste personal titularului, mandatarului desemnat de acesta prin procura speciala sau reprezentantului legal al acestuia, in functie de optiune, prin mandat postal, cont curent sau cont de card, in conditiile negociate prin conventiile incheiate de CNPAS cu Compania Nationala ®Posta Romana— - S.A., respectiv cu banci. 
(3) Prevederile alin. (2) se aplica si in cazul altor drepturi banesti care se stabilesc si se platesc de catre casele teritoriale de pensii, potrivit legii. 
(4) Casele teritoriale de pensii transmit lunar la domiciliul beneficiarilor din Romania, prin Compania Nationala ®Posta Romana— - S.A., taloanele de plata a drepturilor prevazute la alin. (2) si (3), indiferent de modalitatea de plata pentru care s-a optat. 
(5) Cheltuielile pentru transmiterea si achitarea drepturilor prevazute la alin. (2) si (3), precum si cele pentru transmiterea taloanelor de plata la domiciliul beneficiarilor din Romania se suporta din bugetele din care se finanteaza drepturile respective. 
(6) Cheltuielile pentru transmiterea si achitarea drepturilor prevazute la alin. (2) si (3), precum si cele pentru transmiterea taloanelor de plata la domiciliul beneficiarilor din Romania, prin Compania Nationala ®Posta Romana— - S.A., se suporta din bugetele din care se finanteaza drepturile respective si se determina dupa cum urmeaza: 
a) prin aplicarea unui coeficient negociabil, ce nu poate depasi 1,3% din valoarea sumelor virate, in situatia in care achitarea drepturilor se efectueaza la domiciliul beneficiarilor; 
b) prin plata unor sume care se negociaza pe baza tarifelor postale, in situatia beneficiarilor care au optat pentru efectuarea platilor in cont curent sau cont de card si carora li se transmite la domiciliu numai talonul de plata. 
(7) In situatia in care beneficiarii au optat pentru plata drepturilor banesti in cont curent sau cont de card, casele teritoriale de pensii efectueaza plata acestor drepturi la banca pentru care s-a optat. 
(8) In aplicarea prevederilor alin. (7) se poate achita un comision bancar, negociabil, ce nu poate depasi 0,15% din sumele virate si care se suporta din bugetul din care se finanteaza drepturile respective. 
(9) Beneficiarii drepturilor banesti prevazute la alin. (2) si/sau la alin. (3), stabilite de casele teritoriale de pensii, care nu au domiciliul in Romania, pot opta pentru transferul in strainatate al acestor drepturi, in conditiile legii. 
(10) Cheltuielile generate de transferul in strainatate al drepturilor banesti prevazute la alin. (2) si/sau la alin. (3), inclusiv cele legate de schimbul valutar, se suporta de catre beneficiari, cu exceptia situatiilor in care prevederile instrumentelor juridice cu caracter international la care Romania este parte dispun altfel. 
(11) Cheltuielile prevazute la alin. (10) se deduc de catre banci din sumele cuvenite titularilor. 
(12) Prevederile alin. (6) se aplica incepand cu data de 1 ianuarie 2007. 
(13) Procedurile referitoare la efectuarea de catre casele teritoriale de pensii a platii drepturilor banesti se stabilesc prin decizie a presedintelui CNPAS." 
2. Dupa articolul 92 se introduce un nou articol, articolul 92^1, cu urmatorul cuprins: 
"Art. 92^1. - Plata pensiei se suspenda si in cazul in care taloanele de plata au fost returnate la casa teritoriala de pensii. Suspendarea opereaza incepand cu luna urmatoare celei de-a treia luni consecutive de returnare a taloanelor." 
3. Dupa articolul 93 se introduc doua noi articole, articolele 93^1 si 93^2, cu urmatorul cuprins: 
"Art. 93^1. - Reluarea in plata a pensiilor suspendate conform art. 92^1 se efectueaza, la cerere, incepand cu luna urmatoare depunerii acesteia. Odata cu reluarea in plata se achita si pensiile restante, cuvenite si neincasate, cu respectarea termenului general de prescriptie. 

ART. 93^2. - Prevederile art. 92^1 si 93^1 se aplica si altor drepturi banesti care se stabilesc si se platesc de catre casele teritoriale de pensii, potrivit legii." 
4. Alineatul (2) al articolului 140 va avea urmatorul cuprins: 
"(2) Presedintele CNPAS este numit prin decizie a primului-ministru, la propunerea ministrului muncii, solidaritatii sociale si familiei, pentru un mandat de 4 ani, care poate fi reinnoit. Presedintele CNPAS indeplineste si functia de presedinte al consiliului de administratie." 
5. Dupa alineatul (2) al articolului 140 se introduc doua noi alineate, alineatele (2^1) si (2^2), cu urmatorul cuprins: 
"(2^1) Presedintele exercita o functie asimilata functiilor de demnitate publica. 
(2^2) Presedintele are rang de secretar de stat si este salarizat la nivelul prevazut de lege pentru aceasta functie." 
6. Alineatul (8) al articolului 140 va avea urmatorul cuprins: 
"(8) Pe durata exercitarii mandatului, presedintele si membrii consiliului de administratie pot fi revocati de catre cei care i-au numit, respectiv desemnat." 
7. Alineatul (9) al articolului 140 va avea urmatorul cuprins: 
"(9) In cazul incetarii mandatului, ca urmare a revocarii, a demisiei sau a decesului, vor fi numite, respectiv desemnate, alte persoane pana la expirarea duratei mandatului initial." 
8. Alineatul (3) al articolului 193 va avea urmatorul cuprins: 
"(3) Sumele rezultate ca urmare a aplicarii prevederilor alin. (1) si (2) constituie venituri ale bugetului asigurarilor sociale de stat." 

ART. II 
Pentru anul 2006, aplicarea prevederilor art. 90 alin. (4) din Legea nr. 19/2000, astfel cum au fost modificate prin prezenta ordonanta de urgenta, nu majoreaza sumele reprezentand taxe postale, stabilite sau, dupa caz, calculate conform dispozitiilor Legii bugetului asigurarilor sociale de stat pe anul 2006 nr. 380/2005, cu modificarile si completarile ulterioare, si ale Legii bugetului de stat pe anul 2006 nr. 379/2005, cu modificarile si completarile ulterioare. 

ART. III 
Se autorizeaza ordonatorul principal de credite sa introduca, cu avizul Ministerului Finantelor Publice, modificarile ce decurg din aplicarea prevederilor art. I pct. 5 din prezenta ordonanta de urgenta, in structura bugetului asigurarilor sociale de stat aprobat pe anul 2006, precum si in anexele la acesta, cu incadrarea in cheltuielile de personal si in numarul maxim de posturi. 

